Sanger se pa oorlede | Maroela Media
David Fourie en sy gesin. Foto: Facebook via David Fourie
Die sanger David Fourie se pa is Maandag oorlede. Fourie het dié aankondiging vanoggend in 'n hartroerende Facebook-plasing gemaak.
Die sanger het aan Maroela Media vertel sy pa het vir 'n geskeduleerde operasie gegaan toe hy skielik dood is. "Hy was in die hospitaal en sou geopereer word om 'n aneurisme te verwyder," het Fourie gesê. "Daar was egter komplikasies en hy het dit nie gemaak nie."
Fourie sê sy hele familie is verpletter. "Dit voel of ek na 'n fliek kyk, asof dit nie werklik met my gebeur het nie. Maar dan kom ek weer tot die besef daar is baie mense wat soveel seer ervaar en ek moet daar wees vir die familie."
Hy sê hy is net dankbaar dat hy betyds van oorsee teruggekeer het om sy pa vir die laaste keer te sien. "Ek was besig met 'n projek oorsee en is net bly dat ek hom weer kon sien en vir my familie daar kon wees. Dit is maar steeds baie erg."
Die familie is tans besig met begrafnisreëlings. Fourie sê sy pa sal altyd sy held bly en die man wees wat vir hom die meeste geleer het. "Dankie vir elke oomblik wat ek saam met pa kon hê. Ek weet pa is nie weg nie en sal altyd na my kyk. Lief vir pa."
Fourie het bekendheid verwerf as deelnemer aan die Suid-Afrikaanse Idols en vir liedjies soos "Jy soen soos 'n engel" en "Kom hier na my toe".
My innige meegevoel aan jou David en jou Familie, so trots wat jy op jou Pa was.. was hy net so trots op jou…. Ek is mal oor jou musiek…Mag jul hartseer vervul word met blydskap. Ja en Glo dit"' jou Pa sal altyd na jou kyk…
Ek het jou ontmoet op my dogter se troue, saggeaard, nederig en respek. Ek het hom nie geken maar ek stem saam hy het jou 'n goeie voorbeeld gestel en jy leef dit elke dag ten my inige simpatie en sterkte vir die pad vorentoe dit gaan soms maklik maar ander kere gaan jy wil huil ….. ondersteun jou moeder en wees dankbaar vir elke dag wat beide jou ouers in jou lewe was en koester die heringeringe, ek het my tweeling suster verloor in Februarie en mis haar elke dag en almal se dit word beter alles van beste… Lees meer »
So jammer om te hoor!
Sterkte aan jou, my gunsteling sanger, en jou familie.
Wat 'n mooiste getuienis oor 'n PA
mag elke pa wat hierdie berig lees, en nog nie voorstap in sy gesin nie, 'n besluit neem om PA te wees en Jesus uit te straal
Mooiste woorde David van 'n" omgee PA" wat jy kon deel
My diepe meegevoel vir jou en jou gesin in hierdie donker tyd. Mag ons Hemelse Vader julle vertroos en styf vashou.